Temas pri... Ĉi tiu artikolo temas pri mitologia persono. Por aliaj signifoj vidu la artikolon Leda.
En la helena mitologio, **Leda** (Λήδα) estis filino de la reĝo Testio de

Etolio, edzino de Tindaro, reĝo de Sparto, kaj patrino de
Helena, Klitemnestro, Kastoro kaj Polukso.

Leda kaj la cigno. Romia kopio de skulptaĵo far
de Timoteos de Epidaŭro (4-a jarcento a. K.). (*Prado-Muzeo, Madrido*)

Mitoj
-----

Pluraj malsamaj mitoj elvokas, kiel ŝi naskis idaron.

### Leda kaj la ovo de Nemezo

Laŭ unua mito, Zeŭso amantiĝis kun Nemezo, diino de la venĝo, kiu rifuzis
sin al li. Provante eskapi, la diino aliformiĝis al diversaj bestoj, sed ĉiam
Zeŭso aliformiĝis al pli rapida besto. Ŝi prenis formon de sovaĝa
ansero, sed Zeŭso fariĝinte cigno fine kaptis kaj
seksperfortis ŝin.

Sekve al tio, Nemezo naskis ovon, kiun ŝi donis al Leda, (aŭ kiun trovis, laŭ
variaj rakontoj, ŝafisto, aŭ la dio Hermeso...kiu donis ĝin al Leda). El la ovo
naskiĝis Helena, kiun Leda adoptis kiel sia filino.

### Leda kaj la cigno

Laŭ alia versio mito, Zeŭso amantiĝis de ŝi. Ĉar ŝi ne volis cedi al li, la dio
petis helpos de Afrodito. Ŝi prenis la formon de aglo kaj li
aliformiĝis al cigno.

Iam, kiam Leda banis sin en rivero Eŭrotas, la aglo Afrodito
ŝajnigis ataki la cignon Zeuson. Leda, kredente savi minacitan birdon, prenis
Zeuson en siaj brakoj kaj dorlotis lin kontraŭ si; kaj la dio profitis por
amori kun ŝi.

De tiu unuiĝo, Leda naskis ovon, el kiu eliris Helena
kaj Polukso. Sed, ĉar, ŝi estis amorinta kun sia
legitima edzo Tindaro, ŝi demetis alian ovon de kiu eliris Klitemnestro
kaj Kastoro. Tio faris ke Polukso estis senmorta, kaj Kastoro mortonta.

Leda en la arto
---------------

La dua versio de la mito multe pli konatiĝis, ĉar ĝi fariĝis preteksto
de amaso da bild-verkoj: skulptaĵoj, mozaikoj, pentradoj (foje erotikaj)
montrantaj Ledan, jen perfortite, jen konsentante, amorantan kun cigno.

Leda plej freŝe inspiris al Salvador Dalí lian Leda Atomica.

Leda, en la antikvaj bildaro
* Dorso de romia arĝenta spegulo, 1-a jarcento p.K.Dorso de romia arĝenta spegulo, 1-a jarcento p.K.
* Sarkofago, 2-a jarcento p.K.Sarkofago, 2-a jarcento p.K.
* Greka mozaiko "Domo de Leda", 3-a jarcento p.K. Palaipafos, KiproGreka mozaiko "Domo de Leda", 3-a jarcento p.K. Palaipafos, Kipro
* Atika lampo, 3-a jarcento p.K.Atika lampo, 3-a jarcento p.K.

Leda, en la renesanca kaj moderna artoj
* Cesare da Sesto, kopio de perdita pentro de Leonardo da Vinci ĉ. 1510Cesare da Sesto, kopio de perdita pentro de Leonardo da Vinci ĉ. 1510
* Hippolyte-Joseph Cuvelier, 19-a jarcentoHippolyte-Joseph Cuvelier, 19-a jarcento
* Auguste Clésinger, 1864Auguste Clésinger, 1864
* Paul Cezanne, 1882 Paul Cezanne, 1882

Eksteraj ligiloj
----------------

* france el "*Le grenier de Clio*"
* france (el "*Insecula*", surretaj vizitoj) Arkivigite je 2009-05-28 per la retarkivo Wayback Machine
* france Leda kaj la cigno en la arto. (el la paĝaro de Philippe Solers) Arkivigite je 2009-09-08 per la retarkivo Wayback Machine
* angle Leda reĝino de Sparto (el "*Theoi Project*")

* Kategorio Leda (mitologio) en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 312460
* GND: 118832611
* LCCN: no2014165606
* VIAF: 199037062, 39151776816318012293 25399567, 199037062, 39151776816318012293
* SUDOC: 133682269
* BNF: 14524855f
 |